একেবারে পরিষ্কার, ডা. মোয়াট মধুসূদন গুপ্তকেই প্রথম হিন্দু শবব্যবচ্ছেদকারী বলেছেন এবং এও বলেছেন তিনিই এ বিষয়ে পথিকৃৎ। অন্য দিকে, মেডিক্যাল কলেজের প্রথম অধ্যক্ষ ডা. ব্রামলি সাহেব ১৮৩৬ সালের রিপোর্টে লিখেছেন, ২৮ অক্টোবর, ১৮৩৬ চার জন ছাত্র শবব্যবচ্ছেদ করলেন। এই ঘটনাকে তিনি মেডিক্যাল কলেজের ইতিহাসে এক 'eventful era' বলেছেন, কিন্তু এক বারের জন্যও বলেননি, এটিই প্রথম শবব্যবচ্ছেদের ঘটনা।